Na dalekom jugozapadu Zapadnih zemalja,
na ušću rijeke Honeywine, leži veliki kameni grad Starigrad.
On je dom Citadeli, gdje muškarci i dječaci iz svih
kraljevina dolaze da bi dobili poduku za meštra.
Meštri igraju integralnu ulogu društva Zapadnih zemalja,
služeći kao učenjaci, liječnici i savjetnici plemstvu Sedam kraljevina.
Ovaj uvaženi red učenih Ijudi posvećuje život služenju kraljevinama,
te se zaklinju da će biti neutralni kad se radi o moći i politici.
Po završetku svog učenja u Citadeli i polaganju zakletve,
meštar se odriče svog obiteljskog imena i daje zakletvu celibata.
Dodjeljuje se zamku ili utvrdi,
dužnošću vezan da služi kao njen savjetnik i liječnik,
čak i ako upravljanje zamkom promijeni ruke.
Meštrova odanost pripada kraljevinama, a ne nekoj obitelji.
Njegova oznaka položaja je veliki lanac,
iskovan od karika raznih metala, koji nosi oko vrata.
On je podsjetnik na njegovu ulogu sluge kraljevinama,
te se nikad ne smije skinuti. Meštar kuje svoj lanac učenjem,
a svaka karika predstavlja usavršavanje druge vrste učenja.
Na primjer, srebrna karika znači majstorstvo u medicini.
Zlatna predstavlja učenost o novcu i računovodstvu.
Željezna znači znanje o ratovanju.
Gavranarstvo je osobito važna vještina meštra,
jer je on taj koji uzgaja, trenira i pazi na gavranove-pismonoše
za slanje poruka širom zemlje.
Neki meštri su zaradili kariku iskovanu valarijskim čelikom.
Ona predstavlja znanje o višim tajnama, znanim kao magija.
Samo jedan meštar u stotinu posjeduje takvu kariku,
jer na ovo polje proučavanja poprijeko gledaju mnogi članovi reda.
Moguće je da je magija davno postojala,
ali većina smatra više tajne davno nestalim iz ovog svijeta.
Služba meštra je plemenito zvanje,
od vitalne važnosti za uspješnost kraljevina.
Nije čudno što neki o redu govore kao o Vitezovima uma.